Komisjoni teatis Euroopa Parlamendile, mis on esitatud EÜ asutamislepingu artikli 251 lõike 2 teise lõigu kohaselt ja mis käsitleb nõukogus vastu võetud ühist seisukohta, mille eesmärk on võtta vastu Euroopa parlamendi ja Nõukogu otsus, millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” /* KOM/2007/0348 lõplik - COD 2005/0040 */





[pic] | EUROOPA ÜHENDUSTE KOMISJON | Brüssel 19.6.2007 KOM(2007) 348 lõplik 2005/0040 (COD) KOMISJONI TEATIS EUROOPA PARLAMENDILE, mis on esitatud EÜ asutamislepingu artikli 251 lõike 2 teise lõigu kohaselt ja mis käsitleb nõukogus vastu võetud ühist seisukohta, mille eesmärk on võtta vastu Euroopa Parlamendi ja nõukogu otsus, millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” 2005/0040 (COD) KOMISJONI TEATIS EUROOPA PARLAMENDILE, mis on esitatud EÜ asutamislepingu artikli 251 lõike 2 teise lõigu kohaselt ja mis käsitleb nõukogus vastu võetud ühist seisukohta, mille eesmärk on võtta vastu Euroopa Parlamendi ja nõukogu otsus, millega luuakse ajavahemikuks 2007−2013 üldprogrammi „Põhiõigused ja õigusasjad” raames eriprogramm „Tsiviilõigus” 1. TAUST Euroopa Parlamendile ja nõukogule ettepaneku edastamine (dokument KOM(2005)[122] (lõplik) – [2005]/[040](COD): | 11. aprill 2005 | Euroopa Majandus- ja Sotsiaalkomitee arvamuse vastuvõtmine: | 19. jaanuar 2006 | Euroopa Parlamendi seisukoht, esimene lugemine: | 14. detsember 2006 | Ühise seisukoha vastuvõtmine: | 12. juuni 2007 | 2. KOMISJONI ETTEPANEKU EESMÄRK „Tsiviilõigus” on rahastamiskava, mille eesmärk on: a) õigusalase koostöö edendamine eesmärgiga anda panus vastastikusel tunnustamisel ja usaldusel rajaneva tõelise Euroopa õigusala loomisse tsiviilasjades, b) piiriüleste tsiviilmenetluste sujuvat toimimist takistavate tõkete kõrvaldamise edendamine liikmesriikides, c) üksikisikute ja ettevõtjate igapäevase elu parandamine, võimaldades neil kasutada oma õigusi kõikjal Euroopa Liidus, edendades eelkõige õiguskaitse kättesaadavust, d) õigus- ja haldusasutuste ning juristide vaheliste kontaktide, teabevahetuse ja koostöövõrkude loomise parandamine, sealhulgas õigusalase koolituse toetamise abil, eesmärgiga parandada selliste ametiasutuste ja spetsialistide vahelist vastastikust mõistmist. 3. MÄRKUSED ÜHISE SEISUKOHA KOHTA Nõukogu ühises seisukohas säilitatakse komisjoni algse ettepaneku tähtsamad põhimõtted ning selles on arvesse võetud Euroopa Parlamendis esimesel lugemisel vastu võetud olulisi muudatusi. Ühise seisukoha ja komisjoni algse ettepaneku vahel on sisulised erinevused. - Artikli 4 punkt b: konkreetset projekti saab rahastada, kui sellesse on kaasatud vähemalt kaks liikmesriiki või vähemalt üks liikmesriik ja üks muu riik, mis võib olla kas ühinev või kandidaatriik (komisjoni algses ettepanekus oli kolm liikmesriiki). - Artikli 4 punkt d: kohtunike nõukogude koostöövõrgustikule ja Euroopa Liidu ülemkohtute koostöövõrgustikule antakse tegevustoetust kogu perioodi vältel. - Artikkel 7: programmis võivad osaleda ka rahvusvahelised organisatsioonid. - Artikkel 10: komiteemenetlus: luuakse kaks komiteed: aasta töökava võtab vastu korralduskomitee, muude küsimustega tegeleb nõuandekomitee. Nõukogu ühine seisukoht põhineb kompromissil, milleni jõuti Euroopa Parlamendi, nõukogu ja komisjoni vahel peetud läbirääkimiste käigus. Kompromiss saavutati kogu teksti ulatuses, välja arvatud komiteemenetlus, mille suhtes jäid ühelt poolt nõukogu ja komisjon ning teiselt poolt Euroopa Parlament lahkarvamusele. Euroopa Parlament hääletas muudatusettepaneku poolt, millega nähakse ette uue komiteemenetluse kohaldamine (kontrolliga regulatiivmenetlus); nõukogu ja komisjon leiavad aga, et seda menetlust ei saa käesoleva juhtumi suhtes kohaldada. Otsitakse kompromisslahendust, et rõhutada ja tugevdada Euroopa Parlamendi kaasarääkimisõigust. 4. JÄRELDUSED Komisjon nõustub ühise seisukohaga, milles säilitatakse tema algse ettepaneku olulised punktid ning Euroopa Parlamendi poolt vastu võetud peamised muudatusettepanekud.